**О Б Я В А**

Окръжна прокуратура – Пазарджик, на основание чл.100а, ал.3 от Правилника за администрацията на Прокуратурата на Република България / ПАПРБ /, обявява подбор за заемане на 1 /една/ щатна бройка за длъжността **„чистач“** в звено „Информационно и техническо обслужване“ на Окръжна прокуратура - Пазарджик, при условията на чл.67, ал.1, т.1 от КТ.

**Изисквания за заемане на длъжността:**

За „чистач“ се назначава лице, което:

1. е български гражданин, гражданин на друга държава - членка на Европейския съюз, на друга държава - страна по Споразумението за Европейското икономическо пространство, или на Конфедерация Швейцария;
2. е навършило пълнолетие;
3. не е поставено под запрещение;
4. не е осъждано на лишаване от свобода за умишлено престъпление от общ характер;
5. не е лишено по съответен ред от правото да заема определена длъжност;
6. да отговаря на изискванията за несъвместимост по чл.340а, ал.2 от ЗСВ;
7. има завършено основно образование;
8. трудов стаж: няма изисквания за трудов стаж;
9. професионален опит: няма изисквания за професионален опит;
10. притежава необходимите професионални и нравствени качества.

**Описание на длъжността:**

1. Ежедневно почиства и дезинфекцира подовете на стаи, санитарни възли, коридори и други помещения, съгласно вътрешното разпределение на работата.

2. Ежедневно почиства праха по мебелите, щорите, растенията и офис - техниката (компютри, телефони, съоръжения и др.).

3. Ежедневно проветрява помещенията, освен такива със специален режим, където проветряването е недопустимо.

4. Най - малко веднъж на три месеца измива прозорци, витрини, врати на определените му помещения.

5. Почиства тротоарите около сградите.

6. Почиства определените райони след ремонти или преместване на служители.

7. Събира и изхвърля отпадъците на определените места във или извън сградата.

8. Следи за изразходването и зарежда с необходимите санитарно - хигиенни материали и препарати в санитарните възли, за които отговаря.

9. При необходимост прави заявка, чрез домакина за необходимите санитарно - хигиенни материали и препарати.

10. Грижи се и полива растенията и отстранява изсъхналите листа.

11. Запазва в тайна данните и фактите, представляващи нормативно защитена информация и станали му известни при и/или по повод служебната му дейност.

12. Извършва и други задачи, възложени от прекия ръководител, свързани с изпълнение на длъжността.

**Необходими документи за кандидатстване:**

Кандидатите подават лично или чрез пълномощник писмено заявление за участие в 15-дневен срок, считано от деня, следващ датата на публикуване на обявлението в интернет страницата на Окръжна прокуратура – Пазарджик – **https://prb.bg/oppazardzhik/**, както и в специализирания сайт – **Jobs.bg.**

Към заявлението се прилагат:

1. декларация от кандидата, че е пълнолетен български гражданин, гражданин на друга държава – членка на Европейския съюз, на друга държава – страна по [Споразумението за Европейското икономическо пространство](apis://Base=APEV&CELEX=21994A0103(01)&Type=201/), или на Конфедерация Швейцария, не е поставен под запрещение и не е лишен от правото да заема определена длъжност;

2. подробна автобиография;

3. заверено копие от диплома за завършено образование;

4. медицинско свидетелство за започване на работа;

5. заверени копия от документи, удостоверяващи продължителността на трудовия стаж и професионален опит /при наличие на такива/;

6. удостоверение от психиатър, че не страда от психични разстройства и е психично здрав към момента на издаване;

7. други документи, по преценка на кандидата.

Копията от посочените документи следва да бъдат саморъчно заверени.

От кандидата **не се изисква** представянето на свидетелство за съдимост, същото ще бъде получено служебно по електронен път от Министерство на правосъдието /МП/. При неиздаване на електронно свидетелство за съдимост от МП, от кандидатите ще бъде изискано да представят такова, издадено по общоустановения ред.

Съгласно чл. 92, ал. 1 от ПАПРБ лицето избрано в процедурата по подбор, следва да попълни декларация за съответствие с изискванията по чл. 340а, ал. 2 от ЗСВ.

**Място и краен срок за подаване на документите:**

Окръжна прокуратура – Пазарджик, намираща се в сградата на Съдебна палата Пазарджик с адрес: гр.Пазарджик, ул.“Хан Крум“ № 3, ет. 3, кабинет 46 до 17.00 часа на 18.04.2024 г. При подаване на документите кандидатите могат да получат длъжностна характеристика.

**Начин за провеждане на подбора:**

1. Всяко постъпило заявление се разглежда, като се преценява дали са представени всички необходими документи и дали те удостоверяват изпълнението на минималните изисквания за заемане на длъжността.

2. Само кандидатите, които напълно отговарят на изискванията, посочени в обявата, ще бъдат поканени на събеседване.

3. Допуснатите до събеседване кандидати се уведомяват за решението в резултат на подбора на интернет страницата на Окръжна прокуратура – Пазарджик – **https://prb.bg/oppazardzhik/**, както и на информационното табло, намиращо се на входа на Съдебна палата – Пазарджик.

**Всички съобщения** във връзка с подбора се обявяват на информационното табло и на интернет страницата на Окръжна прокуратура – Пазарджик – **https://prb.bg/oppazardzhik/.**

За допълнителна информация – тел. 034/408 241